И З В Ј Е Ш Т А Ј

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**I ПОДАЦИ О КОНКУРСУ**

Конкурс објављен: 1. март 2017. године

Ужа научна/умјетничка област: *Специфични језици,* ужа област образовања Англистика - *Енглески језик и лингвистика* (предмети: Савремени енглески језик, Примијењена лингвистика, Методика наставе енглеског језика, Настава енглеског језика на раном узрасту)

Назив факултета: Филозофски факултет

Број кандидата који се бирају: један

Број пријављених кандидата: три

**II ПОДАЦИ О КАНДИДАТИМА[[1]](#footnote-1)**

Први кандидат

**1. Основни биографски подаци**

Име, средње име и презиме: Срђан Р. Шућур

Датум и мјесто рођења: 29. 3. 1985. године, Сарајево

Установе у којима је био запослен: Филозофски факултет Универзитета у Источном Сарајеву

Звања/ радна мјеста: асистент (изборни период тече од 27. 3. 2014. године)

Научна/умјетничка област: Специфични језици (Англистика)

*Чланство у научним и стручним организацијама или удружењима:*-

**2. Биографија, дипломе и звања**

Основне студије (студије првог циклуса): Енглески језик и књижевност

Назив институције: Филозофски факултет, Универзитет у Источном Сарајеву

Просјечна оцјена: 9,56

Мјесто и година завршетка: Пале, 2013. године

Постдипломске студије (студије другог циклуса): Енглеки језик и књижевност - мастер

Назив институције: Филозофски факултет, Универзитет у Источном Сарајеву

Мјесто и година завршетка: Пале, 2016. године

Назив мастерског рада: *Интерференција матерњег језика у учењу енглеског језика као страног код одраслих*

Просјечна оцјена: 10,00

Ужа научна/умјетничка област: Специфични језици (Англистика)

Докторат (студије трећег циклуса):

уписао докторске студије филологије на Филозофском факултету Универзитета у Источном Сарајеву

Назив институције:

Мјесто и година завршетка: -

Назив дисертације:

Ужа научна/умјетничка област:

Претходни избори у наставна и научна звања (институција, звање и период):

Универзитет у Источном Сарајеву, асистент, 27. 3. 2014. године

**3. Научна/умјетничка дјелатност кандидата**

1. Радови прије првог и/или последњег избора/реизбора

(Навести све радове сврстане по категоријама)

2. Радови послије последњег избора/реизбора

* (у штампи) „Интерференција српског језика у употреби садашњег перфекта“, у: Кулић, М. (ур.) *Наука и стварност (зборник радова)*, (у штампи), Филозофски факултет, Пале

Овај рад представља резултате који су добијени анализом грешака у употреби садашњег перфекта код неизворних говорника енглеског језика. Контрастирањем енглеског и српског језика аутор на крају закључује да је најчешћи узрок грешака у употреби садашњег перфекта интерференција српског језика као матерњег.

**4. Образовна дјелатност кандидата**

1. Образовна дјелатност прије првог и/или последњег избора/реизбора

(Навести све активности (публикације, гостујућа настава и менторство)

2. Образовна дјелатност послије посљедњег избора/реизбора

(Навести све активности (публикације, гостујућа настава и менторство)

* Након избора у звање асистента, кандидат Срђан Шућур успјешно је изводио вјежбе на предметима Савремени енглески језик 1, 2, 3, 4, 5, 6, 7 и 8, Методика наставе енглеског језика 1 и 2, Методика енглеског језика, Примијењена лингвистика, Морфосинтакса енглеског језика, Морфосинтакса 1, Фонетика енглеског језика, на Катедри за англистику и Катедри за синологију. Изводио је вјежбе и на нематичним катедрама, на предетима Енглески језик 1 и 2.
* Учешће у међународном пројекту *ICLE 3* (координатор проф. др Силвијана Грејнџер, носилац Louvain-la-Neuve, Université catholique de Louvain, 2014-2017; руководилац потпројекта *Serbian ICLE* са двије земље учеснице, 2015-2017, проф. др Јелена Марковић, Универзитет у Источном Сарајеву)

**5. Стручна дјелатност кандидата**

1. Стручна дјелатност прије првог и/или последњег избора/реизбора

Стручни рад:

* (2015) “Teaching pronunciation in second language acquisition”, у: Бабић, М. (ур.) Зборник радова са прве студентске конференције (стр. 979-990), Филозофски факултет, Пале

У овом раду аутор разматра усвајање правилног изговора циљног језика и улогу коју у том процесу има наставник у различитим приступима и методама наставе страног језика. Рад представља покушај критичког сагледавања доступне литературе, без сопственог емпиријског ангажовања.

* Стручне активности у досадашњем изборном звању асистента:

секретар на Катедри за синологију

секретар на мастер студијама на Катедри за англистику

* пракса у Сектору за превођење из подручја европских интеграција, Сарајево, фебруар 2014. године

Други кандидат

**1. Основни биографски подаци**

Име, средње име и презиме: Милица Р. Лалић

Датум и мјесто рођења: 13. 9. 1988. године, Сарајево

Установе у којима је био запослен: 4 мјесеца хонорарног рада у приватној школи «Нибис», Нови Сад; хонорарно превођење за часопис у Бијељини

Звања/ радна мјеста: -

Научна/умјетничка област:

*Чланство у научним и стручним организацијама или удружењима:*-

**2. Биографија, дипломе и звања**

Оснвне студије (студије првог циклуса): Енглески језик и књижевност

Назив институције: Филозофски факултет, Универзитет у Новом Саду

Просјечна оцјена: 8,02

Мјесто и година завршетка: Нови Сад, 2011. године

Постдипломске студије (студије другог циклуса): Енглески језик и књижевност - мастер

Назив институције: Филозофски факултет, Универзитет у Новом Саду

Мјесто и година завршетка: Нови Сад, 2014. године

Назив мастерског рада: *Семантичка и функционална анализа српских глаголских префикса пре- и про- и њихових енглеских еквивалената*

Просјечна оцјена: 9,71

Ужа научна/умјетничка област: Друштвено-хуманистичке науке, Језички модул

Докторат (студије трећег циклуса): -

Назив институције:

Мјесто и година завршетка:

Назив дисертације:

Ужа научна/умјетничка област:

Претходни избори у наставна и научна звања (институција, звање и период):

**3. Научна/умјетничка дјелатност кандидата**

1. Радови прије првог и/или последњег избора/реизбора

(Навести све радове сврстане по категоријама)

2. Радови послије последњег избора/реизбора

(Навести све радове и дати њихов кратак приказ.)

**4. Образовна дјелатност кандидата**

1. Образовна дјелатност прије првог и/или последњег избора/реизбора

(Навести све активности (публикације, гостујућа настава и менторство)

2. Образовна дјелатност послије посљедњег избора/реизбора

(Навести све активности (публикације, гостујућа настава и менторство)

**5. Стручна дјелатност кандидата**

1. Стручна дјелатност прије првог и/или последњег избора/реизбора

* хонорарно превођење

Трећи кандидат

**1. Основни биографски подаци**

Име, средње име и презиме: Ајла З. Дољанчић

Датум и мјесто рођења: 24. 7. 1992. године, Сарајево

Установе у којима је био запослен: приправнички стаж у ОШ «Ковачићи», 25. 2. 2016. до 25. 8. 2016. године

Звања/ радна мјеста: -

Научна/умјетничка област:

*Чланство у научним и стручним организацијама или удружењима:*-

**2. Биографија, дипломе и звања**

Оснвне студије (студије првог циклуса): Енглески језик и књижевност

Назив институције: Филозофски факултет, Универзитет у Сарајеву

Просјечна оцјена: 8,14

Мјесто и година завршетка: Сарајево, 2014. године

Постдипломске студије (студије другог циклуса): Енглеки језик и књижевност - мастер

Назив институције: Филозофски факултет, Универзитет у Сарајеву

Мјесто и година завршетка: Сарајево, 2016. године

Назив мастерског рада: *Значај неврбалне комуникације у процесу вођења наставе*

Просечна оцена: 9,55

Ужа научна/умјетничка област: Специфични језици (Англистика)

Докторат (студије трећег циклуса): -

Назив институције:

Мјесто и година завршетка:

Назив дисертације:

Ужа научна/умјетничка област:

Претходни избори у наставна и научна звања (институција, звање и период):

**3. Научна/умјетничка дјелатност кандидата**

1. Радови прије првог и/или последњег избора/реизбора

(Навести све радове сврстане по категоријама)

2. Радови послије последњег избора/реизбора

(Навести све радове и дати њихов кратак приказ.)

**4. Образовна дјелатност кандидата**

1. Образовна дјелатност прије првог и/или последњег избора/реизбора

(Навести све активности (публикације, гостујућа настава и менторство)

2. Образовна дјелатност послије посљедњег избора/реизбора

(Навести све активности (публикације, гостујућа настава и менторство)

**5. Стручна дјелатност кандидата**

1. Стручна дјелатност прије првог и/или последњег избора/реизбора

* бројна учешћа у пројектима и радионицама за младе
* приправнички стаж у ОШ „Ковачићи“, Кантон Сарајево
* волонтерски рад у центру „Дајте Нам Шансу“ (Сервис Центар за подршку породицама дјеце и особа с потешкоћама у развоју)
* положен стручни испит

**6. Резултат интервјуа са кандидатима**

Интервју са кандидатима одржан је 3. 4. 2017. године у просторијама Филозофског факултета, у термину од 12:15 до 13 часова. Сви кандидати имали су прилику да опишу своје најзначајније научно-стручне дјелатности, као и све остало што сматрају релевантим за радно мјесто вишег асистента.

Кандидаткиња Милица Лалић исказала је своју заинтересованост за даље напредовање у области морфологије, семантике и контрастивне лингвистике. Од стручних активности истакла је своје искуство у превођењу научних и стручних радова за часопис *Economics* (Бијељина).

Кандидаткиња Ајла Дољанчић навела је да је првенствено заинтересована за истраживање у области усвајања језика, са посебним освртом на концепт интеркултуралних компетенција. Ова кандидаткиња положила је стручни испит за наставнике енглеског језика у октобру 2016. године, након обављања приправничког стажа који је омогућио стицање бољег увида у изазове које са собом носи професија наставника страног језика. Припрема се за учешће на научној конференцији у Бањој Луци у јуну 2017. године.

Кандидат Срђан Шућур уписао је докторске студије на Филозофском факултету на Палама. Првенствено је заинтересован за проширивање знања стечених у току писања завршног рада о интереференцији матерњег језика код одраслих. У свом ангажовању у звању асистента стекао је драгоцјена искуства у настави на бројним предметима, као и искуство у раду на међународном пројекту *ICLE 3* под руководством координатора проф. др Силвијане Грејнџер, што планира да користи у даљем раду и осмишљавању теме докторске тезе.

Закључујемо да је искуство које посједује кандидат Срђан Шућур, првенствено стечено у досадашњем раду на универзитету, значајно богатије и разноврсније у односу на остале двије кандидаткње.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

-

**III ЗАКЉУЧНО МИШЉЕЊЕ**

(Образложење приједлога Комисије, са приједлогом једног кандидата за избор и назнаком за које звање и коју ужу научну област се предлаже.)

На конкурс за вишег асистента за ужу научну област *Специфични језици*, ужа област образовања *Англистика - Енглески језик и лингвистика* (предмети: Савремени енглески језик, Примијењена лингвистика, Методика наставе енглеског језика, Настава енглеског језика на раном узрасту) јавила су се три кандидата, мср Срђан Шућур, мср Милица Лалић и мср Ајла Дољанчић. Сва три кандидата испуњавају минимални законски услов прописан у Правилнику о поступку и условима избора академског особља на Универзитету у Источном Сарајеву (члан 37.), а то је завршен други циклус студија са најнижом просјечном оцјеном и на првом и на другом циклусу студија 8,0.

Комисија без недоумица изразиту предност даје кандидату мср Срђану Шућуру, првенствено због универзитетског искуства стеченог у звању асистента на Универзитету у Источном Сарајеву. У току свог претходног сарадничког звања мср Срђан Шућур учествовао је у извођењу наставе на већини предмета за које је расписан конкурс. Осим тога, учествовао је у сакупљању једног међународног корпуса енглеског као страног језика, има један научни рад прихваћен за објављивање у зборнику радова Филозофског факултета, а успјешно је реализовао и многобројне секретарске и ваннаставне дужности на Катедри. Једини је од три кандидата који је већ уписао докторске студије филологије, што даље потврђује његову посвећеност научно-наставном ангажману. Његове просјечне оцјене на оба циклуса студија значајно су веће од оцјена које су имале остале двије кандидаткиње.

На основу свега наведеног, Комисија предлаже Наставно-научном вијећу Филозофског факултета и Сенату Универзитета да кандидата **мср Срђана Шућура** изабере у звање **вишег асистента** за ужу научну област ***Специфични језици*** и ужу област образовања ***Англистика - Енглески језик и лингвистика*** (предмети: Савремени енглески језик, Примијењена лингвистика, Методика наставе енглеског језика, Настава енглеског језика на раном узрасту) на Катедри за англистику, јер он то у потпуности заслужује.

Чланови Комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Др Јелена Марковић, ванредни професор,

Специфични језици (Англистика), Универзитет у Источном Сарајеву)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Др Жана Гавриловић, доцент,

Специфични језици (Англистика – Енглески језик и лингвистика), Универзитет у Источном Сарајеву)

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Др Сања Јосифовић-Елезовић, ванредни професор,

Специфични језици (Англистика), Универзитет у Бањој Луци)

1. Редослед представљања кандидата сачињен је у складу са редоследом службеног пријема документације. [↑](#footnote-ref-1)